**Poziv mladim liderima**

**Otvorene su prijave za *Young Leaders Forum* u Zagrebu, 4.-5. travnja 2022.**

U povodu obilježavanja 30. godišnjice hrvatsko-američkih odnosa, u Zagrebu će se **4. i 5. travnja** održati dvodnevno okupljanje pod nazivom „The U.S.-Croatia Forum: A 21st Century Partnership“ koje organizira Veleposlanstvo Sjedinjenih Američkih Država, Ekonomski fakultet u Zagrebu i Hrvatski ured za kreativnost i inovacije. Forum će okupiti visoke dužnosnike američke i hrvatske vlade, političke i poslovne lidere, znanstvenike te istaknute pojedince iz područja inovacija i startupa, a održat će se u hotelu Hilton Garden Inn, Radnička cesta 21.

## Poziv mladim profesionalcima i liderima

Poseban program u sklopu Foruma **- *Young Leaders Forum* -** osmišljen je zamlade stručnjake iz Hrvatske, u dobi između 18 i 35 godina. Bogati program Foruma, prilika za *networking* i gosti iznenađenja tijekom neslužbenog dijela konferencije, samo su neki od razloga zašto će se tražiti mjesto više za sudjelovanje na ovom događanju. Više informacija dostupno je na <https://youngleaders.huki.hr>.

## Tko se može prijaviti i kako?

Prijaviti se mogu osobe između **18 i 35 godina** s prebivalištem u Republici Hrvatskoj, a u prijavi se preporuča istaknuti poslovna iskustva, poduzetničke ambicije, znanstvene radove kao i inovativne ideje u nastanku ili realizaciji, te iskustva ili ambicije za vodećim ulogama u svom području.

Organizator *Young Leaders Foruma* je Hrvatski ured za kreativnost i inovacije, a prijave su dostupne putem službene stranice <https://youngleaders.huki.hr/apply/> i traju do **13. ožujka 2022. u 23:59 sati**.

Broj mjesta je ograničen, a odabranim sudionicima Foruma koji dolaze izvan Zagreba osiguran je smještaj. Službeni jezik Foruma je engleski, a za sudjelovanje je potrebno predočiti EU digitalnu COVID potvrdu.